ועדת הבריאות, כנסת 25, פרוטוקול מספר 25, 2023-03-22 00:00

אוריאל בוסו: בוקר טוב, אני מתכבד לפתוח את ישיבת ועדת הבריאות

אוריאל בוסו:  היום יום רביעי, כ"ט באדר התשפ"ג, 22 במרס 2023

אוריאל בוסו:  על סדר-היום: הצעת חוק לתיקון פקודת הרופאים (מס' 13 והוראת שעה) (ביצוע פעולות בבית החולה), התשפ"ב-2022

אוריאל בוסו:  פקודת הרופאים כיום מאפשרת למנכ"ל משרד הבריאות להתיר לאחיות ולעוזרים לבצע פעולות רפואיות המהוות עיסוק ברפואה במוסדות רפואיים בכפוף לעמידה בתנאי כשירות שנקבעו בתקנות

אוריאל בוסו:  מכוח הסמכה זו נקבעה בתקנות רשימה של בעלי מקצועות רפואיים שרשאים לבצע פעולות רפואיות – בין היתר אחיות, פרמדיקים, חובשים, מרפאים בעיסוק, קלינאי תקשורת, פבלוטומיסטים ועוד

אוריאל בוסו:  פקודת הרופאים מסמיכה גם את מנכ"ל משרד הבריאות להתיר בתקנות לאחיות מוסמכות לבצע פעולות רפואיות גם בבית החולה ולא רק במוסדות רפואיים

אוריאל בוסו:  עם זאת, הוראה זו לא חלה כיום לגבי יתר בעלי המקצוע

אוריאל בוסו:  אשר על כן מוצע להרחיב את ההסמכה הנתונה למנכ"ל משרד הבריאות ולקבוע כי הוא יהיה רשאי להתיר בנוסף לאחיות המוסמכות גם לעוזרים כגון פרמדיקים, פבלוטומיסטים ואחרים לבצע פעולות רפואיות בבית החולה וזאת בכפוף לתנאים שייקבעו בתקנות באישור ועדת הבריאות של הכנסת

אוריאל בוסו:      ההצעה נועדה להרחיב את אפשרויות מתן הטיפול הרפואי

אוריאל בוסו:  כאמור אפשרות זו מוגבלת כיום למתן טיפול רפואי על ידי רופאים ואחים מוסמכים בלבד

אוריאל בוסו:  ככל שיותקנו התקנות הנדרשות על ידי משרד הבריאות, יוכל המטפל לקבל- - - כחלק מהשירותים שניתנים כיום במוסדות אשפוז או במרפאות קופות החולים

אוריאל בוסו:      אנו כוועדת הבריאות רוצים מאוד לאפשר בראש ובראשונה ללוקחי דמים לבוא לביתם של המטופלים, במיוחד מטופלים מבוגרים – לבצע את הדגימה שם כדי שלא יצטרכו אזרחים מבוגרים ללכת למרפאות

אוריאל בוסו:  אנחנו רוצים להקל עליהם וגם לשמור עליהם במיוחד בתקופות שיש חשש עדיין מהידבקות בצורה כזו או אחרת

אוריאל בוסו:  בנוסף אנו גם רוצים לאפשר למטופלים לקבל טיפול רפואי נוסף בבית המטופל על ידי פרמדיקים

אוריאל בוסו:      היום בדיון נרצה לוודא ולדאוג כי הסדרת הפעולה של לקיחת דמים מבית המטופל תוסדר בצורה המהירה ביותר

אוריאל בוסו:      יש פה שני היבטים – אל"ף, ההקלה האמיתית והעזרה שנותנים לאנשים, בלבד שאנחנו צריכים להגיע למרפאות בקהילה או לחדרי המיון בפעולות כאלה ואחרות – זה דבר שמאוד מקל, בעיקר בראש ובראשונה על החולה, על האנשים המבוגרים, ודבר שני, נותני השירותים, יש הפרמדיקים והחברות שלוקחים דם

אוריאל בוסו:  אנשים יושבים בבית, וברגע שיצאה הוראה הם הופסקו וחשוב להחזיר את השירות הזה

אוריאל בוסו:  לכן נרצה לדעת היום איך אנו מקדמים את זה

אוריאל בוסו:              מסתבר שבהצעת החוק המקורית הייתה הוראת שעה שנתנה עוד לפני התקנות אפשרות לעשות את הפעולה הזאת

אוריאל בוסו:  עכשיו בהצעה שלפנינו ירדה הוראת שעה מסיבות שתכף נשמע אותן – גם את משרד הבריאות וגם את הלשכה המשפטית, ולכן אנחנו צריכים לדעת מה המסגרת, מה לוח הזמנים ואיך אנחנו מבצעים את זה כמה שיותר מהר

אוריאל בוסו:  אבא שלי לא צעיר, בגיל 85, והוא לוקח כדורים לדילול דם

אוריאל בוסו:  הוא צריך לעשות פעמיים בשבוע בבית בדיקות בבית כדי לדעת את ה-NR שלו, זה יום ראשון וחמישי ולפי זה אנחנו יודעים את הכדורים שלא יירד מתחת ל-2, 2

אוריאל בוסו: 5 ולא מעל 5

אוריאל בוסו:  כבר למדתי את זה כי אני צריך לעקוב אחר הבדיקות

אוריאל בוסו:  בשבילו כל יציאה למרפאה זה לוגיסטיקה נוראית והוא היה מקבל את השירות הזה שבאים אליו הביתה, משלם כמה שקלים והיה שווה כל כסף, העיקר שיוכל לעשות את זה, והשירות הזה איננו פתאום

אוריאל בוסו:  אנחנו מסתכלים על היעילות הרפואית, כמה זה חשוב

אוריאל בוסו:       היועצת המשפטית, עו"ד שמרית שקד, מה המסגרת הדיונית, מה עומד בפנינו?     

שמרית שקד גיטלין: אדוני, כפי שהסברת את הנושא גם אתה, פקודת הרופאים ככלל אוסרת על מי שאינו רופא לעסוק ברפואה

שמרית שקד גיטלין:  לכלל הזה יש הרבה חריגים – יש אנשים שעדיין למרות שהם לא רופאים, אנחנו מרשים להם לעסוק ברפואה

שמרית שקד גיטלין:  חלק מהחריגים האלה – יש הרבה מאוד חריגים – תלמידי רפואה, רופאי שיניים, רופאים שבאים מחו"ל אבל חלק מהחריגים הללו מועסקים מבחינתנו כאחים או כאחיות או כבעלי מקצועות בריאות אחרים, שונים – פרמדיקים, מרפאות בעיסוק, קלינאי תקשורת

שמרית שקד גיטלין:  הום לפי הפקודה יש אפשרות להסמיכם בתקנות לעשות פעולות רפואית בבתי חולים, במרפאות, במוסדות רפואיים

שמרית שקד גיטלין:       הפקודה מרחיבה ונותנת אפשרות שהמנכ"ל יסמיך גם אנשים שהם אחים או אחיות לעשות אותן פעולות רפואיות בבית החולה

שמרית שקד גיטלין:  זה כבר מדרגה נוספת

שמרית שקד גיטלין:  גם זה צריך להיות בתקנות וכאן הן באישור ועדת הבריאות ולפיהן הסמיכו את האחיות לעשות פעולות חריגות - זה אומר פעולות רפואיות, בבית החולה אבל החוק לא מאפשר היום להסמיך אנשים אחרים חוץ מאחים ואחיות מוסמכים ומוסמכות

שמרית שקד גיטלין:  אין אפשרות להסמיך בעלי מקצועות נוספים

שמרית שקד גיטלין:  החוק שלפנינו מאפשר למנכ"ל משרד הבריאות, להביא בתקנות הסמכה, לתת גם לכל האנשים שמועסקים כעוזרים שמבחינתנו כעוזרים, הכוונה לבעלי מקצועות בריאות

שמרית שקד גיטלין:  יש רשימת בעלי מקצועות בריאות בתקנות – חובשים, פרמדיקים, אחיות שלא מוסמכות, לוקחי דמים והסעיף יאפשר למנכ"ל להסמיכם לעשות את הפעולות הרפואיות בבית החולה בכפוף לתנאים שיקבע

שמרית שקד גיטלין:  אני מניחה שלגבי אחיות יש כל מיני תנאים מתי אחיות יכולות לעשות פעולות חריגות בבית החולה – הן צריכות להיות עם ניסיון כלשהו

שמרית שקד גיטלין:  מנהלת הסיעוד של המוסד צריכה לבדוק במשך שלושה חודשים רצופים שהם עשו את העבודה כפי שצריך, ולאחר שמתקיימים כל התנאים הללו היא יכולה לעשות הרשאה אישית

שמרית שקד גיטלין:  באותו אופן מוצע שיהיה אפשר להסדיר גם את האפשרות של בעלי מקצועות נוספים לעשות פעולות רפואיות בבית החולה

שמרית שקד גיטלין:  זה סעיף הסמכה וכדי שייכנס לתוקף צריך שמשרד הבריאות יביא לאישור הוועדה תקנות

אוריאל בוסו: תודה רבה

אוריאל בוסו:  בבקשה

יאסר חוג'יראת: אם המנכ"ל לא מוסמך?     

שמרית שקד גיטלין: אם הוא לא רופא, הפקודה אומרת שאם המנהל הכללי אינו רופא מורשה, התקנות יהיו טעונות עם התייעצות המועצה המדעית

אוריאל בוסו: היא תעדכן את זה

אוריאל בוסו:  היא שולחת להם

אוריאל בוסו:  בבקשה

מירה רווה: למעשה מה שאנו מניחים פה בהצעה היום זה לתת את המסגרת החוקית שתאפשר לבעלי תפקידים אחרים, בעלי מקצועות בריאות, שמוסדרים בתקנת ויש להם אישורים לבצע פעולות כאלה ואחרות, גם בבית החולה

מירה רווה:  זה משהו שכיום לא מתאפשר בגלל ההוראה שבפקודה שמאפשרת את זה רק למעט רופאים לאחיות מוסמכות, ואת זה אנו מבקשים להרחיב

מירה רווה:  כרגע אנו לא אומרים מיהם

מירה רווה:  אנחנו נותנים את מסגרת ההרחבה לכל המועסקים לפי אותו סעיף שמאפשר להתקין את התקנות

מירה רווה:  הרעיון הוא שכל בקשה שתבוא בפני הוועדה – יש ועדה מייעצת של משרד הבריאות לנושאים אלה – היא דנה בכל בקשה ובקשה, קובעת את תנאי הכשירויות, מהן הפעולות, מאפשרת נקודתית פעולה-פעולה

מירה רווה:  זה הליך מבוקר

מירה רווה:  היא מייעצת למנכ"ל משרד הבריאות והוא שמאשר את התקנות

מירה רווה:  לרוב כפי שאמרה שמרית, אלה תקנות שמאושרות ללא אישור ועדה אבל במקרה של פעולות כאלה בבית החולה, נצטרך לשוב לוועדה, ועדת הבריאות

מירה רווה:       כדאי לשמוע מגורמי המקצוע של המשרד, לשמוע את החזון של מה עומד להיות, מה הכיוון שהמשרד הולך אליו וכמה צעדים רחוקים

מירה רווה:  אני מבינה שיש בעיה נקודתית כרגע שהוזכרה לגבי הוראת השעה

מירה רווה:  אני יכולה להתייחס אליה כבר עכשיו

מירה רווה:  אני מציעה שנשמע את כל הרעיון כי זה אבן הדרך

מירה רווה:  זה הבסיס בשביל להתחיל לצאת לדרך

מירה רווה:  כי גם אם אנו רוצים לקדם תהליכים ההוראה הזו שמגבילה אותנו היום רק לאחיות אנו לא יכולים להתקדם ולדון בוועדות שממליצות למנכ"ל כדי לקדם תקנות כאלה

אוריאל בוסו: אנחנו נמצאים בלו"ז מאוד צפוף בכמה היבטים

אוריאל בוסו:  זו השאלה שלנו, מה לוח הזמנים

אוריאל בוסו:  אנחנו יודעים שהיה חוק ותקנות והייתה הוראת שעה והגענו שוב למצב שאנו צריכים לאשרו

אוריאל בוסו:  למה אנחנו שוב במצב הזה? מה הלו"ז? נגיד שאנחנו מאשרים את הזה עכשיו – נעלה את זה למליאה בימים הקרובים בשביל שנייה ושלישית

מירה רווה: ההצעה הזו עלתה בכנסת הקודמת, ונדונה בפברואר

מירה רווה:  בגלל שהיו שם היבטים שניסינו להכניס, לדבר ספציפית, והייתה שם הוראת מעבר, הוראת שעה שהתייחסה לבעל מקצוע כזה או אחר זה עדיין לא הבשיל – היו הערות של הלשכות המשפטיות לגבי ההמשך – איך מסדירים כל מקצוע, כי לא כל המקצועות שם מוסדרים

מירה רווה:  זה מסוכה שלא יהיה פשוט לעבור אותה

אוריאל בוסו: אבל הוראת שעה הייתה רשומה וזה לא עבר

מירה רווה: לא עבר

מירה רווה:  עבר קריאה ראשונה כי רצו לקדם ברגע האחרון אבל בפברואר הדיונים נעצרו בגלל הנושא של הפרמדיקים

מירה רווה:  לא נתנו שם פעולות ספציפיות אבל כן הגדירו, ואז עלה כל מיני קשיים מצד יו"ר הוועדה

מירה רווה:  כך זה נתקע

מירה רווה:  אבל בכל מקרה היא הייתה מיועדת לפקוע כעבור שנה

מירה רווה:  כלומר הצורך של הוראת השעה שנוסח בהצעה המקורית היה בגלל הקורונה

מירה רווה:  מראש הוא היה מוגבל לשנה

מירה רווה:  כשבאנו לנסח עכשיו, חשבנו שנכון יותר ללכת בדרך המלך כלומר ללכת לפי מה שהפקודה מורה לנו לעשות את ההתייעצות עם הוועדה המייעצת, שיש שם רופאים עם בתי חולים

מירה רווה:  יש פה ד"ר הדר אלעד ממשרד הבריאות, הוא גם חבר הוועדה – יכול להסביר איך היא עובדת, ד"ר רות ישי שאחראית על המעבדות

מירה רווה:  זה לגבי העבר

מירה רווה:      מכאן ואילך, בעיקרון אבני הדרך זה לכנס את הוועדה המייעצת שזה ועדה שעובדים עם רופאים ונציגי קופות החולים

מירה רווה:  מי שמרכז את זה זה מינהל הסיעוד אצלנו

מירה רווה:  שוחחנו איתם הבוקר

מירה רווה:  הם יכולים לכנס אד הוק לצורך מסוים

אוריאל בוסו: בפרק זמן של שבוע, שבועיים תיאורית?     

מירי כהן: שבוע, לצורך העניין

מירה רווה: ברגע שהוועדה ממליצה או ספציפית יש פעולה שהיא מאשרת, לרוב אנו מחכים שיהיו מספר פעולות ולא רצים לכנסת כל שני וחמישי להתקין את התקנות

מירה רווה:  אבל אם יש פה צורך כזה, כמובן נעשה את המאמץ ונתקין את התקנות בהתאם לנוסח

אוריאל בוסו: תכף נשמע גם עובדים וגם חולים שבבית מחכים

מירה רווה: אני אומרת את הסדר הפרוצדורלי של הוועדה

מירה רווה:  אחרי שנראה שמנסחים את התקנות, מביאים לאישור המנכ"ל

אוריאל בוסו: מי מנסח? הוועדה המייעצת?     

מירה רווה: לא, לשכה משפטית

אוריאל בוסו: אתם יכולים להתחיל לנסח תקנות אחרי שאנחנו מאשרים את זה פה? עזבי מליאה

מירה רווה: כעיקרון כן אבל התוכן של מה שאמור להיות בתקנות זה על סמך מה שהוועדה או המנכ"ל מאשר

אוריאל בוסו: אבל את מביאה לוועדה המייעצת את ההמלצות שלך

מירה רווה: זה לא המצות שלי אלא של הגורמים המקצועיים, והם למשל יכולים להציב תנאים

מירה רווה:  אז ברגע שיש תנאים וזה מה שהם ממליצים למנכ"ל, המנכ"ל אמור לאשרם ואחרי שמאשר לפרסם את זה להערות ציבור, אנו פונים להערות ציבור

מירה רווה:  זה בדרך כלל 21 יום, אפשר גם לקצר את זה אם יש צורך בהול

מירה רווה:  במקרה הספציפי, בגלל שמנכ"ל משרד הבריאות אינו רופא, יש הוראה בפקודה שמחייבת התייעצות עם המועצה המדעית לפני שמאשר את זה

מירה רווה:  זה התהליך מבחינת להביא את התקנות לוועדה

מירה רווה:  אני מזכירה שוב, שברגע שאנו עוברים את התהליך הזה אנחנו צריכים לאשר את התקנות האלה בגלל שזה ספציפית בבית החולה

אוריאל בוסו: אם מאשרים 30 יום, אני יכול להגיד שאכנס ועדה ואאשר את זה? חול המועד אפילו אני מוכן לכנס את הוועדה – פיקוח נפש

מירי כהן: אני פוחדת להתחייב על דברים שאחר כך יגידו לי לא עמדתם בהם

מירי כהן:  נעשה הכול, ואנו עושים גם התייעצויות טראנס אטלנטיות כרגע גם עם אנשי הוועדה לפעולות חריגות

מירי כהן:  דיברנו איתם לא משנה היכן נמצאים - הם לא בארץ, כדי לזרז את זה

מירי כהן:  נעשה הכול כדי לזרז את זה

אוריאל בוסו: מבלי לזלזל בכם ובמעמד שלכם, האם אני יכול להעלות בזום למשל את ד"ר ספי מנדלוביץ שייתן התחייבות לוועדה?     

מירי כהן: מבחינת המשרד נעשה הכול

מירי כהן:  לגבי התהליכים – אם צריך את המועצה – צריך את ההתייעצות גם עם הציבור וגם עם המועצה המדעית

מירי כהן:  ננסה לעשות את הדברים במקביל ולא בטור

מירי כהן:  אבל יש דברים שאנו חייבים

מירי כהן:  אני כבר לא מדברת על חופשת פסח – זה הכי קצר שאנו יכולים

אוריאל בוסו: גם אנחנו יכולים להיות יעילים

אוריאל בוסו:  בבקשה

יאסר חוג'יראת: יש לי שתי שאלות

יאסר חוג'יראת:  אחת, על החוק עצמו, לגבי התייעצות עם יושב ראש המועצה המדעית

אוריאל בוסו: אני מתחיל לחשוב על רעיון שבתקנות שכתוב מנכ"ל משרד הבריאות שאינו רופא – אפשר לעשות סלאש או אחד מחברי הוועדה רופא

יאסר חוג'יראת: אם המנכ"ל אינו רופא, למה לא לשים אחד מהסמנכ"לים שהם רופאים? למה צריך לחכות ליושב-ראש הוועדה?     

אוריאל בוסו: מאז ומעולם כתבו את זה בתקנות משרד הבריאות על המון פעולות

יאסר חוג'יראת: בדרך כלל סמנכ"לים הם רופאים, אנשי מקצוע

אוריאל בוסו: בחקיקה הראשית של משרד הבריאות אגב, יש עוד הרבה דברים שקשור למנכ"ל משרד הבריאות ורשום במחלקות, באישורי MRI וכו', ואז רשום: או, אם המנכ"ל אינו רופא - יש ועדה

אוריאל בוסו:  הוא נותן פה רעיון על החקיקה הראשית, וצודק, כי תמיד במשרד הבריאות – אם לא המנכ"ל, יש משנה או אחד הסמנכ"לים רופאים

אוריאל בוסו:  לחשוב בחקיקה הראשית לשנות את הקונספט הזה במקום ועדה מדעית

מירה רווה: אני חושבת שזה נכון כי פקודת הרופאים מ-76', וההוראה הזאת כן התייחסה למצבים שזה לא רופא אבל זה עוד לפני שהיה המנגנון של הוועדה המייעצת, ובה יש רופאים

מירה רווה:  כלומר יש פה מנגנון של כפילות – גם ועדה מתכנסת וגם צריך אחר כך את המועצה המדעית

מירה רווה:  יש לשקול את זה

מירה רווה:  אבל פרקטית, יש לבדוק אם יש הסמכות – לא יודעת לומר זאת במקום

מירה רווה:  בדרך כלל איפה שיש סמכות למנכ"ל, יש סמכות למישהו שמינה

מירה רווה:  אולי ניתנה סמכות כזאת

מירי כהן: השאלה אם אפשר להגדיר- - -     

אוריאל בוסו: כרגע בחוק הספציפי הזה אפשר?     

מירה רווה: לפי התקנות יש פה המנהל הכללי או רופא משרד הבריאות שמינה לביצוע תקנות אלה – אז יש לבדוק אם קיימת הסמכה כזאת

מירי כהן: ואם לא, השאלה אם אפשר להגדיר אותן תוך כדי

אוריאל בוסו: תבדקו אם בחוק הזה ספציפי אפשר לשנות כי זו הוראה מאוד כללית של משרד הבריאות אבל הוא נותן פה רעיון נכון, ונתקלתי בזה בכמה דברים שאני קורא – כתוב מנכ"ל, ואם לא רופא אז א', ב', ג'

אוריאל בוסו:  במקרה הזה יש משנה למנכ"ל

מירי כהן: הרעיון נשמע לנו הגיוני מאוד

מירי כהן:  טוב שהעליתם אותו

מירי כהן:  נבדוק את זה

מירי כהן:  אם זה יכול לפשט תהליכים- - -   

מירה רווה: צריך לבחון אם ההוראה הזו באמת עדכנית משעה שיש כל מיני ועדות מייעצות

מירה רווה:  אם הם רופאים, מומחים

אוריאל בוסו: מעבר להוראה

אוריאל בוסו:  ספציפית אפשר לומר – מנכ"ל משרד הבריאות, ואם אינו רופא - אחד מסגניו, למשל

אוריאל בוסו:  ויש לו כמה סמנכ"לים, משנה למנכ"ל, כולם רופאים שם

יאסר חוג'יראת: הערתי השנייה, לגבי סעיף 59א1

שי סומך: בחקיקה של דיני הבריאות נותנים סמכויות למנהל, וזה מאוד חריג ביחס לכל המשרדים האחרים

שי סומך:  להנמיך את זה לסמנכ"ל או משנה נראה לי בעייתי

שי סומך:  אם אין צורך בסעיף קטן (ד) כי במילא מתייעצים עם הוועדה המדעית, אפשר גם לבטלו או לצמצמו

שי סומך:  עדיף מההצעה לתת סמכויות חקיקה לדרג נמוך יותר בתוך המשרד

שי סומך:  לא מקובל בחקיקה

יאסר חוג'יראת: אבל תמיד יש פעם ראשונה

שי סומך: אני יודע אבל גם המנהל זה פעם ראשונה וזה כבר חריג

שי סומך:  אם משרד הבריאות חושב שאין שום ערך נוסף להתייעצות עם יושב-ראש המועצה המדעית אחרי שכבר הייתה התייעצות עם הוועדה המייעצת, אפשר לבטל- - -     

אוריאל בוסו: זה נושא מאוד עקרוני של משרד הבריאות כי הוא מופיע בכל החקיקה כמעט של משרד הבריאות, בכל הנושאים כתוב – אם מנכ"ל או כך וכך

אוריאל בוסו:  לכן הם צריכים לעשות חשיבה מה המסלול שהם רוצים לחשוב כנגד

מירי כהן: אם אפשר יהיה לבטל, נחשוב על זה

מירי כהן:  יש פה היגיון בהצעה של משרד המשפטים

מירי כהן:  זה היה לפני שהייתה הוועדה לפעולות חריגות, ויש שם כולם רופאים שיושבים, כלומר יש פה הגורם המקצועי ואם לא צריך לכאורה שיהיה רופא שיאשרר את מה שהרופאים בוועדה אישרו שהיא ועדה מקצועית מייעצת, יש פה היגיון

מירי כהן:  צריך לבדוק שאנחנו יכולים לעשות את זה

מירי כהן:  נעשה את זה תוך כדי אולי

יאסר חוג'יראת: בסעיף 59א1, הוגבל הסעיף רק לעוסקים ברפואה או לאחים ואחיות

יאסר חוג'יראת:  למה לא לוקחים את זה למקצועות רפואיים אחרים, למשל לפיזיותרפיה? אנשים שצריכים לקבל טיפול – למה לא כל מקצועות הבריאות?     

שמרית שקד גיטלין: סעיף 59א1 מאפשר להרבה מאוד בעלי מקצועות – כשאומרים או כעוזרים שהמנהל קבעם והסמיכם – יש רשימת בעלי מקצועות בריאות שרשאים לבצע את הפעולות האלה

שמרית שקד גיטלין:  זה גם טכנולוג עיניים, טכנאי מעבדה, מרפאים בעיסוק, קלינאי תקשורת

שמרית שקד גיטלין:  כל בעלי המקצועות הללו – יש עוד רשימה ארוכה

שמרית שקד גיטלין:  עוזרים זה קבוצה רחבה

שמרית שקד גיטלין:  יש סמכות למנהל לקבוע מה יהיה גודל הקבוצה

שמרית שקד גיטלין:  וכל אותם אנשים אלה שהקראתי ואחרים, תהיה הסמכה לאפשר להם לעבוד בבית החולה ולא רק במרפאות

טטיאנה (טניה) מזרסקי: לעבוד או לקחת דמים או לבצע כל מיני פעולות?     

שמרית שקד גיטלין: ההסמכה היום היא הרבה יותר רחבה מלקיחת דמים- - - למנכ"ל משרד הבריאות להתיר כמעט את כל הפעולות הרפואיות שימצא לנכון לעשות בבית החולה על ידי אותם עוזרים – אני אומרת עוזרים אבל זה בעצם בעלי מקצועות בריאות וזה יהיה כפוף לתנאים שהמנכ"ל יקבע בתקנות

שמרית שקד גיטלין:  יצטרך להביא לאישור ועדת הבריאות

שמרית שקד גיטלין:  ברגע שהוועדה תאשר אותן פעולות, זה ייכנס תוקף

טטיאנה (טניה) מזרסקי: כולל פרמדיקים

שמרית שקד גיטלין: תלוי מה הם יביאו – משרד הבריאות יכול להביא פרמדיקים, יכול להביא הרבה מאוד

שמרית שקד גיטלין:  זה בעצם תקנות של מנכ"ל משרד הבריאות

שמרית שקד גיטלין:  הוא יביא את התקנות לוועדה והוועדה תאשר

טטיאנה (טניה) מזרסקי: מתי יביאו את התקנות לוועדה?     

אוריאל בוסו: ביקשתי לוח זמנים, במקביל

טטיאנה (טניה) מזרסקי: לפני האישור הסופי

אוריאל בוסו: לא, כרגע הלו"ז מבחינתנו – מאשרים בוועדה, מעלים למליאה, ואז צריכים להכין את התקנות ולהביא לוועדה אחרי שמאושר החוק

טטיאנה (טניה) מזרסקי: אבל בחוק לא רשום שחייבים להביא תקנות לאישור הוועדה

טטיאנה (טניה) מזרסקי:  בנוסח החוק אמור להיות רשום שהתקנות, שמשרד הבריאות יביא תקנות – התקנות שאמור להציג מנכ"ל משרד הבריאות, שיביאו לאישור ועדת הבריאות ושזה יהיה רשום בנוסח החוק

אוריאל בוסו: למה לא רשום בחוק עצמו שאתם צריכים להביא את התקנות להצבעה פה?     

מירה רווה: זה מופיע בסעיף 59ב1

שמרית שקד גיטלין: בנוסח ששלחתי בסופו יש נוסח משולב של סעיף 59 לפקודת הרופאים

שמרית שקד גיטלין:  בסעיף קטן (ב1) שאותו אנו מתקנים כתוב כך: המנהל הכללי רשאי להתיר – היום כתוב: לאח או לאחות מוסמכות – אבל לפי הנוסח יהיה כתוב: למועסקים כאמור בסעיף קטן (א)(1), זה אותם עוזרים שדיברנו עליהם קודם, לבצע פעולות כאמור בסעיף קטן (א)(1) גם בבית החולה בתנאים שיקבע בתקנות באישור ועדת הבריאות של הכנסת

שמרית שקד גיטלין:      כלומר זה קבוע היום בחוק ואנו מרחיבים את האפשרות לא רק לאח או לאחות אלא ל- - -מועסקים וזה חייב להגיע לאישור ועדת הבריאות

טטיאנה (טניה) מזרסקי: בסדר גמור

טטיאנה (טניה) מזרסקי:       אני זוכרת דיון שהיה בפברואר לפני שנה שגם השתתפתי בו

טטיאנה (טניה) מזרסקי:  נכון, יש צורך להרחיב פעולות שיבצעו אנשי רפואה והעוסקים במקצועות הבריאות בבית המטופל

טטיאנה (טניה) מזרסקי:  נכון, זה לא רק בתקופת הקורונה

טטיאנה (טניה) מזרסקי:  יש אנשים שאינם מסוגלים להגיע למרפאה כדי לקבל טיפול או שייקחו ממנו בדיקה מסוימת כי הם מרותקים, בגלל המורכבות של המצב הבריאותי

טטיאנה (טניה) מזרסקי:  אני רוצה להתייחס לפבלוטומיסטים

טטיאנה (טניה) מזרסקי:  נכון שיגיעו אנשים שקיבלו הכשרה, שלמדו רפואה בדרג כזה או אחר או פרמדיקים שהוכשרו להעניק עזרה ראשונה ולאבחן בעיה רפואית

טטיאנה (טניה) מזרסקי:  אחים, אחיות ורופאים – יש חברות שונות שמעניקים טיפול רפואי נכון להיום בבית המטופל

טטיאנה (טניה) מזרסקי:  יש הוספיסים, יש יחידות המשך טיפול בבית החולים אבל פבלוטומיסטים שרק טכנית לוקחים בדיקת דם אצל המטופל, אני חושבת שזה מקצוע מיותר - פבלוטומיסטים שיבואו לבית המטופל וייקחו דמים

טטיאנה (טניה) מזרסקי:  כשהם יושבים במעבדה, במוסד רפואי – זה בסדר

טטיאנה (טניה) מזרסקי:  הם נמצאים בסביבה של אנשי רפואה, ועובדי מערכת הבריאות, זה בסדר אבל כש פבלוטומיסט מגיע לבית המטופל זה מטעה את המטופל

טטיאנה (טניה) מזרסקי:  זה מעורר ציפיות מיותרות לגמרי

טטיאנה (טניה) מזרסקי:  כשמגיע נציג של מערכת הבריאות, של מוסד רפואי לבית המטופל, כשיש לו מכלול בעיות רפואיות זה מעורר לו ציפייה שלא רק ייקחו מנו דם – שיסתכלו על הפצע שיש לו או שישאלו שאלה שירצו להתייעץ ואין להם עם מי להתייעץ

טטיאנה (טניה) מזרסקי:  מגיע אדם שאין לו הכשרה וידע ברפואה בכלל

טטיאנה (טניה) מזרסקי:  הוא רק טכנית יודע לקחת דם

טטיאנה (טניה) מזרסקי:  אני מתעקשת - גם שנה שעברה התעקשתי - שפבלוטומיסטים לא יעבדו בבית מטופלים

טטיאנה (טניה) מזרסקי:  שימשיכו לעבוד במעבדות, ייתנו תגבור למוסדות רפואה, למוסדות בריאות, אבל שבבית המטופל יעבדו רק אלה שעברו הסמכה ולמדו רפואה ברמה מסוימת

טטיאנה (טניה) מזרסקי:  גם פרמדיקים שאפשר להרחיב סמכויות שלהם – שיעבדו לא רק בחירום אלא גם בשגרה, בקהילה

טטיאנה (טניה) מזרסקי:  אחים ואחיות מעשיות - להרחיב את הסמכויות שלהם אבל לא לאפשר לפבלוטומיסטים להגיע ולעשות פעולות בבית המטופל

אוריאל בוסו: תודה

אוריאל בוסו:  שמענו את הערתך

אוריאל בוסו:  אני שומע ומבין את הציפייה ממי שמגיע לתת שירות – אנו יודעים מה המשמעות של להיות רופא מוסמך או אח או פרמדיק – היום להיות פרמדיק זה לעבור שנים עם תארים ולימודים וחוץ מהתואר הם רופאים לכל דבר ועדיין אנו מחפשים את ההתייעלות משני היבטים – אחת, הרפואית, והסיוע בפרט לאוכלוסייה הזקוקה לכך, המבוגרת והסיעודית או הנזקקת

אוריאל בוסו:  אני יודע, לפחות מאנשים שמזמינים כשירות טכני לכל דבר ומבינים שזה לא רופא, לעומת אלה שהתאכזבו שהם לא בודקים את שאר הדברים אבל העזרה שנותנים בדרך לאחרים, עולה על השיקול הזה

אוריאל בוסו:  זו דעתי, ואני חושב שזה כך

אוריאל בוסו:  מגיע אמבולנס לפעמים לפנות מישהו, ויש צוות החובש הרגיל שיש להם ידע והסמכה מינימלית לעומת – אני נהג אמבולנס ולכן אתה גם חובש וגם ראש הצוות ואתה יכול להסתכל ולעשות את הפעולות הראשונות ואז שיקול הדעת שיש לך זה לפנות, האם אתה מזמין צוות נתן או אתה עושה בדרך חיבור או אתה מפנה ישר, ואם זה נסיעה דחופה או לא דחופה – זה הסמכות שלך

אוריאל בוסו:  מעבר לכך, אם צריך לעשות פעולות חודרנית יותר מגיע אחר כך צוות נתן או אט"ן שמצטרף

אוריאל בוסו:  לפחות אתה נותן את הסיוע הראשוני שזה עוזר

אוריאל בוסו:  יש להסתכל על זה כך

אוריאל בוסו:  פבלוטומיסטים במקרה הזה – אנו מחפשים לפשט

אוריאל בוסו:  אתמול דיברתי, ומשרד הבריאות כתפיסה חושב על הרעיון

אוריאל בוסו:  היום נושא טיפות החלב מצטמצם וזה הולך לקהילה, ואז מסתבר שיש אנשים רבים שלא עושים את החיסונים לילדיהם כי שוכחים, כי המרחק, בחורף להוציא אגוז בן שבועיים לעשות חיסון או בן חודש אז דוחים את זה ואז שאלתי, למה לא להעביר מהמרפאה לבית את כל הפעילויות? הרי מה עושים בטיפת חלב – שקילה

אוריאל בוסו:  אגב מי שהולך לטיפת חלב חושב שהטכנולוגיה נעצרה מלכת

אוריאל בוסו:  שם הכול טכני

אוריאל בוסו:  אפילו הכרטיסים

אוריאל בוסו:  מדהים

אוריאל בוסו:  עושים שקילה, יש היום משקל ידני, ונותנים את החיסונים ועושים את הבדיקות הראשונות

אוריאל בוסו:  לא מעבר לכך

אוריאל בוסו:  אם מספר אחיות בכל עיר, מקבלים את הרשימה של הילודים שנולדים, יוצרים קשר – יבואו לבית, נותנים את החיסון אחרי שבועיים, אחרי חודש, אחרי חודשיים - אתה גם מרוויח שיקבלו את הטיפול, גם מרוויח שאנשים לא צריכים לפעמים את הילדים בחמש מעלות לקבל חיסון

אוריאל בוסו:  היום אנחנו מנסים להתייעל

אוריאל בוסו:  ללא ספק, אלו פעולות שמסייעות בקהילה

אוריאל בוסו:  לכן גם פבלוטומיסטים במקרה הזה,  זה מסייע

אוריאל בוסו:  זה דרך אגב

אוריאל בוסו:  זו הצעת חוק ממשלתית של משרד הבריאות, אנו תומכים בה

טטיאנה (טניה) מזרסקי: להתייעל זה טוב

טטיאנה (טניה) מזרסקי:  לפשט זה פחות טוב

טטיאנה (טניה) מזרסקי:  זה פוגע באיכות הטיפול שבסופו של דבר יקבל המטופל

טטיאנה (טניה) מזרסקי:  זה חוק טוב

אוריאל בוסו: אחד החוקים שאנו מקדמים וזה נמצא להצבעה עוד מעט מבחינת רציפות – עוזרי רופא

אוריאל בוסו:  מה המשמעות - אתה מגיע למיון ורואה רופא שעושה הכול ואז צריך להסתכל בלוגיסטיקה ובנושאים טכניים במקום שיטפל נטו ברפואה, והמתמחים והרופאים שנמצאים שם יודעים לעשות הכול חוץ מזה ומזה, ולוקחים דמים

אוריאל בוסו:  גם אני יודע לקחת דמים ולעשות את הפעולות שאנו עושים, ועוזרי רופא זה דבר שיכול לסייע ולפשט ולתת - וזה הסמכה אבל אין לו הידע המקצועי של אותו רופא כשבסוף יתעסק בפעולות

אוריאל בוסו:  בבקשה

אוריאל בוסו:  רפרנטית בריאות באגף התקציבים, משרד האוצר

תמר צ'ין: אין עלות תקציבית לחוק

תמר צ'ין:  אין לנו עמדה מקצועית בנושא

תמר צ'ין:  אנחנו סומכים על משרד הבריאות ועל גורמי המקצוע

אוריאל בוסו: לפחות אנו מרוויחים שמשרד האוצר לא מתנגד למשהו שאין הכנסה תקציבית

אוריאל בוסו:  תודה

אוריאל בוסו:  בבקשה

אירינה טולצ'ינסקי: כפי שאמרתי, אני מאוד תומכת בעמדה שלך ואני רוצה להתייחס לכמה דברים שנאמרו על ידך וקצת לחדד אותם

אירינה טולצ'ינסקי:  ראשית אני רוצה להתייחס לתפקיד של פבלוטומיסטים, שאני רוצה לסייג אותם מכלל העוזרים שמונו פה כי ההכשרה שלהם מינימלית

אירינה טולצ'ינסקי:  זה הכשרה של סילבוס של 50 שעות בלבד שעות עיוניות, ובנוהל משרד הבריאות – תקנו אותי אם אני טועה – מותר להם לעבוד תחת השגחה

אירינה טולצ'ינסקי:  כלומר יש איש מקצוע – רופא, אחות או עוזר רופא, זמינים בטווח של 5 דקות

אירינה טולצ'ינסקי:  יותר מזה, מותר להם לבצע שני ניסיונות לקיחה בלבד

אירינה טולצ'ינסקי:  כלומר עושים ניסיון אחד ואם נכשלים בשני חייבים לקרוא לאיש מקצוע כדי שיעשה את הלקיחה במקומם

אירינה טולצ'ינסקי:  ברגע שאנו מאפשרים להם עבודה בבית המטופל, אנו אל"ף מתירים להם לעבוד ללא השגחה, ובי"ת, לא יכולים להגיע למצב שהמטופל בסופו של דבר לא יילקחו לו דגימות דם כי מותר לו לבצע שני ניסיונות לקיחה בלבד

אירינה טולצ'ינסקי:       שנית, נאמר פה דבר נכון – לגבי אוכלוסיות מסבוגרות אין לנו התנגדות עקרונית שפבלוטומיסטים יעשו לקיחות בבית אצל אנשים שמבקשים את הפעולה הזו כדי לא להיות מטורטרים לקופת חולים, צעירים, בריאים, כאלה שנמצאים ביום העבודה ומבקשים שיגיעו אליהם לעבודה

אירינה טולצ'ינסקי:  השירות הזה קיים

אירינה טולצ'ינסקי:  לעומת זאת, כשאני מדברת על האוכלוסיות המבוגרות, של קשישים ומורכבים, אני מצפה שיגיע לשם איש מקצוע כי זו ההזדמנות של אותו איש מקצוע להסתכל על המטופל בצורה הרבה יותר כוללנית ממה שפבלוטומיסט יכול לעשות

אירינה טולצ'ינסקי:  כפי שאמרת – מגיע פבלוטומיסט - יש ציפייה שיידע לענות על שאלות

אירינה טולצ'ינסקי:  ברמת הכשרתו לא רק שלא יכול לענות – לא מוסמך לענות על אף שאלה

אוריאל בוסו: אני בניגוד עניינים איתך – אני לקוח של כללית

אוריאל בוסו:  מה בן אדם מבוגר שרוצה טיפול בבית לקבל עכשיו לקיחת דם במקום ללכת למרפאה – מה השירות שאתם הולכים לתת לו?     

אירינה טולצ'ינסקי: קודם כל השירות הזה קיים – יש מעבדה עד הבית - במסגרת של כללית מושלם

אירינה טולצ'ינסקי:  אפשר להזמין לקיחת דמים עד בית המטופל

אוריאל בוסו: מי לוקח?     

אירינה טולצ'ינסקי: אחיות

אירינה טולצ'ינסקי:  בצו השעה באמת הותר לפבלוטומיסטים לקחת בדיקות דם

אירינה טולצ'ינסקי:  אנחנו לא בימי הקורונה שיש סיכון בריאותי להוציא את המטופלים האלה מהבית, ויש לחשב פה את המסלול מחדש

אירינה טולצ'ינסקי:  זה שהיה צו השעה- - -     

אוריאל בוסו: אבל אתם בעצמכם הפסקתם להעסיק פבלוטומיסטים עד ינואר, דרך החברות הפרטיות

אירינה טולצ'ינסקי: אנחנו ממשיכים להעסיק פבלוטומיסטים במתקני הכללית, שעובדים תחת השגחה

אוריאל בוסו: אבל הייתם נותנים שירות עד הבית

אירינה טולצ'ינסקי: החוק של צו השעה שהותר להם - הופסק

אוריאל בוסו: ראיתי את מכתב השימוע שלכם מינואר, של חברה פרטית

אוריאל בוסו:  בעקבות אי ההעסקה שלכם

אוריאל בוסו:  זה הקלה

אוריאל בוסו:  אני לא נגד רק רוצה להבין את הרציונל שאת אומרת

אוריאל בוסו:  וזה שירות מהבית

אירינה טולצ'ינסקי: אני לא מתנגדת עקרונית- - -     

אלכסנדר לוסטמן: להשתמש בפבלוטומיסט כמישהו שמזמין בעצמו הביתה לצורך לקיחת דם, אין לנו בעיה

אלכסנדר לוסטמן:  מטופל שמרותק, מטופל באשפוז בית, למטופל שאנחנו שולחים הביתה וחייבים לשלוח הביתה - אנו רוצים שזה יהיה אחות רופא שייקח או פרמדיק, מישהו עם הסמכה קצת יותר רחבה שיוכלו להסתכל על כלל הבריאות של המטופל ולא רק בא ועושה פעולה טכנית

אלכסנדר לוסטמן:  התשובה לכל השאלות כאן זה כן, אנחנו רוצים להרחיב את ההסמכות – מי אפשר לעשות מה בבית, השאלה באיזו מידה ולמי

אלכסנדר לוסטמן:  אנחנו מאוד בעד השינוי בחוק ובעד פבלוטומיסטים שיעשו בתנאים מסוימים

אלכסנדר לוסטמן:  השאלה אילו תנאים

יאסר חוג'יראת: איך מגיעים לביקור בית? מי קובע שאיקס מהמרפאה יגיע לביקור בית? מי קובע?     

אלכסנדר לוסטמן: כשהמטופל מזמין הביתה בעצמו דרך המושלם אנו אומרים שהפבלוטומיסט

אלכסנדר לוסטמן:  כשהקופה אומרת: חייבים בגלל שמרותק להגיע אליו, לעשות בדיקות דם והרופא קובע, אחננו רוצים שיהיה מישהו יותר מוסמך מפבלוטומיסט

אוריאל בוסו: למה שלא יהיה מוקד אחד של הקופות? אני רוצה להזמין בדיקה הביתה – עונה לי אדם אחד מקצועי, והוא ינתב את מי לשלוח לי

אוריאל בוסו:  זה תלוי בכם – לא בנו

אלכסנדר לוסטמן: לא מתווכח

אוריאל בוסו: בבקשה

הדר אלעד: יו"ר הוועדה, יש פה דיון ער לגבי הנושא של הפבלוטומיסטים ומקומו בוועדה לפעולות חריגות כי יש דעות בעד ודעות נגד ואיש-איש וטיעוניו עימו אבל לכן אנו חייבים כשהצעת החוק הזו תעבור שהוועדה תוכל לקיים את הדיון הזה ולשמוע את כל הצדדים לכן ההצעה שלנו גנרית – היא לא מתייחסת ספציפית לפבלוטומיסטים אבל היא חייבת לעבור כדי שנוכל לקדם בין אם זה פבלוטומיסטים או חיסונים בבתים או כל הנושאים שעלו פה היום

אוריאל בוסו: אתה אומר שיכול להיות שאאשר ותחזרו אלינו עם התקנות ותגידו שאתם לא מאשרים פבלוטומיסטים?     

שמרית שקד גיטלין: משפטית, יש אפשרות כזאת

שמרית שקד גיטלין:  משפטית, יש הסמכה להתקין תקנות

שמרית שקד גיטלין:  הם לכאורה הולכים לוועדה המקצועית, ויכול להיות שהוועדה המקצועית תחזור ותגיד: מבחינת מקצועית סברנו שזה לא נכון

הדר אלעד: לא היינו מקדמים את הצעת החוק אם לא הייתה לנו כוונה להתקדם קדימה

הדר אלעד:  אנחנו בהחלט רוצים להרחיב את מגוון המטפלים בבתים

אוריאל בוסו: דעתכם חשובה

אוריאל בוסו:  מד"א, יצחק ליבוביץ

יצחק לוי: אני חושב שהדיון הזה חשוב, ואנו מחכים מספר שנים לקדמו

יצחק לוי:  רפואת החירום במדינת ישראל תקועה שנים אחורה

יצחק לוי:  יש הרבה פרמדיקים במגן דוד אדום שיכולים לעשות ולבצע פעולות נוספות בבית החולה שהם לאו דווקא החייאה או הדברים שמצילי חיים ברמת- - -

יצחק לוי:  יש לנו ציוד שנקנה לטובת הרחבת פעילות נוספת שאנו צופים שאם נתחיל להרחיב את הפעילות הזו ויהיו לנו אמצעים – אם נתחיל להרחיב ולבצע בדיקות נוספות, מפילוט שעשינו ראינו שאנו יכולים להוריד 50% מהפעילות בבית החולים

אוריאל בוסו: אתה רוצה לספר על הפילוט? הם עשו פילוט בדרום, מתוך אלף ביקורים שהגיעו והחליטו לא לפנות ולעשות את הפעולה בבית, מתוכם בסך הכול שני אנשים היו צריכים

אוריאל בוסו:  קיבלתי הודעה לפני כמה ימים מבית חולים שהגיעו ל-200% וכו'

אוריאל בוסו:  אגב סטטיסטית 70% מאלה שמגיעים למיון משתחררים ולא היו צריכים להגיע

אוריאל בוסו:  עוד 10%, 15% עושים פעולות ונשארים להשגחה

אוריאל בוסו:  כלומר ודאי שאפשר להפחית את הלחץ על המיון ועל בתי החולים

אוריאל בוסו:  אני חוש שהפילוט שעשו ונחשפתי לנתונים כשביקרתי במד"א זה מדהים

אוריאל בוסו:  ראיתי את הערכה הזאת

אוריאל בוסו:  אפרופו הנגשה

אוריאל בוסו:  היום התקדמנו ויש פעולות שאפשר לעשות

אוריאל בוסו:  לכן גם כשדיברת, מבחינת פעולה, פבלוטומיסטים, היה חשוב לי לדעת כמה מקרים יש שאנשים קיבלו פעולה בבית וזה היה פבלוטומיסט שלא מומחה אצל מבוגר שדרדר למשהו לא רפואי? לא קרה

מירה רווה: זה היה לתקופה קצרה

אוריאל בוסו: בבקשה

רות ישי: אנחנו הגורם האחראי להכשיר פבלוטמיסטים במדינה

רות ישי:  אנחנו מכשירים כאלף פבלוטומיסטים חדשים כל שנה

רות ישי:  צריך לדייק – הפבלוטומיסטים אין להם רקע אקדמי

רות ישי:  תנאי הסף זה 12 שנות לימוד

רות ישי:  הקורס אצלנו זה 7 ימים אינטנסיביים ואחר כך 100 לקיחות דם תחת השגחה ואחר כך הם חוזרים לעשות בחינה ומי שעובר את הבחינה מקבל תעודת הרשאה

רות ישי:  אנחנו בעד להנגיש את השירות עד הבית באמצעות הפבלוטומיסטים גם מה שד"ר הדר אלעד ביקש

רות ישי:  אנו רוצים לקדם את זה ולעשות התאמות כדי להבטיח, כפי שאמרו פה חברי כנסת דואגים, שאנשים מרותקים בבית מבוגרים או אולי הוורידים לא במצב מיטבי, צריך ניסיון בלקיחת דם

רות ישי:  אנו חושבים שאפשר להבטיח שמי שיגיע לבית של אדם מרותק שהוא לכאורה במצב יותר רגיש אפשר לחייב שהפבלוטומיסט יהיה בעל ניסיון של שנה, של תקופה, להבטיח שהלקיחה תיעשה, שייעשו תחת תנאים קצת יותר קשים אבל שייעשה בצורה נכונה

רות ישי:  פה הזכירו שאסור לדקור מעבר לפעמיים את הווריד של המטופל, וזה נכון

רות ישי:  אנו יכולים לקדם התאמות בוועדה על מנת להבטיח שאותו פבלוטומיסט שמגיע לבית יעשה את העבודה על הצד הטוב ביותר

רות ישי:  אני חושבת שאפשר לקדם זאת יחסית מהר

אוריאל בוסו: אתם קבעתם את ההכשרות ואת הסילבוס ואת הסדר של הכשרת פבלוטומיסטים

אוריאל בוסו:  אם אתם חושבים שצריך לייעל את זה – לשפר, להוסיף עוד שבוע, עוד שעות, עוד הכשרה, עוד מעקב – זה בידכם

אוריאל בוסו:  אני בעד

אוריאל בוסו:  ודאי בנושא הזה

אוריאל בוסו:  אני לא רוצה להוריד רף שאולי יגרום משהו ואז אולי החששות גם של טטיאנה וגם של הגברת מכללית יירדו

אוריאל בוסו:  בסוף משרד הבריאות הוא רגולוטר

אוריאל בוסו:  בבקשה

יצחק לוי: אני רואה שהדיון מתמקד בלוקחי דמים ואני רוצה לוודא שיש פה תשומת לב לגבי הפרמדיקים

יצחק לוי:  אנחנו כמה שנים מחכים לבשורה הזו

יצחק לוי:  אני לא בטוח שהדיון הולך לכיוון הזה

יצחק לוי:  אשמח לוודא שבאמת מתכוונים גם לתקן את זה

שמרית שקד גיטלין: כרגע ההסמכה היא כללית, מאפשרת לתת סמכות לכולם אבל ההסדרה הספציפית מי יוכל לעשות מה צריך לבוא בתקנות, שיביאו משרד הבריאות אחרי הוועדה המקצועית

אוריאל בוסו: אנחנו ודאי נוודא שזה יגיע לכמה תקנות

אוריאל בוסו:  אנחנו מכווינים לשם, ללא ספק

אוריאל בוסו:  לא התכנסנו רק בשביל לוקחי דמים

אוריאל בוסו:  יש לנו כוונה להרחיב את הפעולה הזאת ולראות

שמרית שקד גיטלין: זה לא חייב להיות באותו סט תקנות

מירי כהן: דבר ראשון שנעשה

מירה רווה: אם הוועדה לוחצת מבחינת זמנים לגבי לוקחי דמים זה יותר פשוט ואפשר לקדם את זה אבל אם החוק הזה יעבור וייתן לנו מסגרת, אז אפשר יהיה לדון בכל בקשה של כל אחד מהגורמים

אוריאל בוסו: ודאי צריך לשים את זה במסגרת, לאן אנו שואפים

אוריאל בוסו:  אבי מרכוס, בבקשה

אבי מרכוס: לגבי הפבלוטומיסטים, לשנות את הסילבוס, להוסיף עוד איקס חומר, להכשיר את האדם כחובש, כמגיש עזרה ראשונה, כל דבר כזה – זה מה שיעזור לתפור את הפער הזה

אבי מרכוס:  אדם יודע להסתכל, לקחת לחץ דם, דברים כאלה- - -      

טטיאנה (טניה) מזרסקי: נראה לי שרוצים לנפח את כמות הקורסים וההכשרות כדי שמי שמלמד ומעביר את הקורסים האלה, נראה לי שדואגים לפרנסת מארגני הקורסים

טטיאנה (טניה) מזרסקי:  אנחנו מדברים על איחוד השירות שיקבל מטופל

טטיאנה (טניה) מזרסקי:  יש אנשים שמוכשרים כבר ויש להם ידע ברפואה, והנגשת טיפול רפואי

טטיאנה (טניה) מזרסקי:  למה להכשיר עוד ועוד אלה שקטנים ולא בעלי ידע, רק כדי שייכנס בלי שקיבלו קורסים? אנחנו עוסקים בקורסים או ברפואה?     

אוריאל בוסו: איפה נמצאים אותם אלה שיודעים?     

טטיאנה (טניה) מזרסקי: אותם פרמדיקים, אחים ואחיות מעשיים, מעשיות

טטיאנה (טניה) מזרסקי:  למה להכשיר עוד?     

אוריאל בוסו: אבל אותם אנשים נמצאים בקהילה, בבתי חולים, במרפאות?     

טטיאנה (טניה) מזרסקי: אז שפבלוטומיסטים יעבדו תחת השגחה של צוותים רפואיים, לא בבית המטופל

טטיאנה (טניה) מזרסקי:  זה קריטי

טטיאנה (טניה) מזרסקי:  לא סתם אני מתעקשת גם שנה שעברה וגם עכשיו

טטיאנה (טניה) מזרסקי:  אני בעלת ניסיון מהשטח

אוריאל בוסו: הוא אומר משהו אחר – אולי אתה יכול להחליט שפבלוטומיסט יהיה לפחות ברמה של חובש ואז הוא יכול לקחת גם מדדים

טטיאנה (טניה) מזרסקי: אז יש חובש

טטיאנה (טניה) מזרסקי:  פבלוטומיסט שיעבוד בבית ובמוסד

טטיאנה (טניה) מזרסקי:  לתת סמכויות לאלה שיש להם כבר הכשרה

טטיאנה (טניה) מזרסקי:  למה לעשות קורס על קורס של אנשים חסרי ידע?     

אוריאל בוסו: בבקשה

אבי מרכוס: אני חושב שבתוך כל הפעולות החריגות שמדברים עליהן, יש גם לשים דגש על פעולות חריגות לחובשים – לדוגמה מזרק אפיפן, שזה מזרק אוטומטי שנדרש, שעולה המון כסף לתת אותו

אבי מרכוס:  מצד שני אפשר כפי שניתנה הוראת שעה לחובשים להזריק את כל החיסונים של הקורונה ושפעת, פנינו מספר פעמים למשרד הבריאות ולוועדה לפעולות חריגות כדי לאפשר שאיבת אדרנלין שעולה 2, 3 שקלים לעומת 220 שקלים למזרק אפיפן

אבי מרכוס:  זה עוד משהו ששווה להעלות בוועדה אם אפשר, לראות איך מכניסים את זה כי זו פעולה מצילת חיים להבדיל משאיבת דמים או דברים אחרים

טטיאנה (טניה) מזרסקי: נכון

טטיאנה (טניה) מזרסקי:  יש חובשים, יש פרמדיקים, למה ועד?     

מירי כהן: אבל זה בסמכות הוועדה לפעולות חריגות

מירי כהן:  אנחנו לא מחדשים פה משהו שנוגע לדיון כרגע

אוריאל בוסו: משרד הבריאות שומע את הדברים

שמרית שקד גיטלין: זה כן רלוונטי, כי את נותנת את הסמכות להתיר להם א זה, כ אילולא היה החוק לא היו יכולים בבית החולה

מירי כהן: לא, הוא לא דיבר בבית החולה

מירי כהן:  הוא דיבר על אדרנלין במקום אפיפן בקהילה, של חובש

מירי כהן:  לא קשור לבית החולה ספציפית

שמרית שקד גיטלין: כל מקום זה כולל גם בית החולה

אבי מרכוס: הרחבת פעולות החובש

מירה רווה: לגבי גורמים אחרים, מה שהעלתה חברת הכנסת, ברגע שאנו מבצעים את התיקון הזה, אפשרנו את זה לכל מי שמוגדר כעוזר, כל מי שמופיע בתקנות

מירה רווה:  היום זה רק אחיות מוסמכות

מירה רווה:  גם את זה אנחנו פותחים

שמרית שקד גיטלין: גם לאחיות מעשיות

מירה רווה: בקשה כזו צריכה לבוא מטעם מי שמעוניין, לוועדה, ותידון בוועדה

טטיאנה (טניה) מזרסקי: אחות מעשית בכל זאת קיבלה הכשרה ולמדה, ואי אפשר להשוות אלות מעשית לפבלוטומיסט

מירה רווה: זה כבר דיון שצריך להיעשות בוועדה

מירה רווה:  נכון להיום אני לא יכולה לעשות את זה בבית החולה וזו גם הבשורה בתיקון הזה

טטיאנה (טניה) מזרסקי: אפשר להחריג פבלוטומיסטים, שתקיימו דיון נפרד, ותגישו לנו את המסקנות

מירה רווה: בכל מקרה אחרי שהוועדה מתכנסת ואנחנו מכינים תקנות, אנחנו צריכים לבוא – בגלל בית החולה - לאישור הוועדה

אוריאל בוסו: תודה

אוריאל בוסו:  בבקשה

נעמי ברוידה: אני מנהלת שירותי המעבדה של מכבי שירותי בריאות, ובניגוד לכללית, אצלנו מי שעובד בלקיחת דם במרפאות זה עובדי מעבדה או פבלוטומיסטים

נעמי ברוידה:  מרביתם עם השכלה אקדמאית, ותאר ראשון, שני ואף PHD

נעמי ברוידה:  חלקם לוקחי דם שעברו רק הכשרה אבל כולם עוברים אחת לשנתיים קורס החייאה

נעמי ברוידה:  בשת הקורונה – אף בחור שרק סיים עכשיו את הקורס הלך לבית המטופל

נעמי ברוידה:  כפי שאמר חבר הכנסת - אנחנו בוחרים את מי שולחים לבית המטופל

נעמי ברוידה:  זה התפקיד שלהם

נעמי ברוידה:  עובד מעבדה היום במכבי לוקח 50 לקיחות דם ביום

נעמי ברוידה:  הם מתמקצעים בזה, זה התפקיד שלהם

נעמי ברוידה:  באים אליהם אנשים מבוגרים, אנשים שהיו בבית חולים ולא הצליחו לקחת להם דם, באים למעבדה ולוקחים להם

רות ישי: למרפאה

רות ישי:  אין לך מעבדה במרפאות

רות ישי:  יש מרפאה והפבלוטומיסטים לרוב אצלכם, מהבקרות שלי, הם לא אנשי אקדמיה

נעמי ברוידה: רובם אקדמאיים

אוריאל בוסו: גם אם רובם – יישר כוח אבל המסגרת לא מחייבת

אוריאל בוסו:  שתיים, עדין במעבדות ייקחו 50 או 150 - זה תחת פיקוח רפואי

אוריאל בוסו:  זה הנקודה

אוריאל בוסו:  ועל זה מדברים

נעמי ברוידה: גם במסגרת זה שהם לוקחים דם במרפאה, הם עושים קידום בריאות, ממליצים על ממוגרפיה

אוריאל בוסו: קורס החייאה פעם בשנתיים זה גם גננות

אוריאל בוסו:  בלי לזלזל בזה

נעמי ברוידה: זה המקצוע שלהם

נעמי ברוידה:  לקיחת דם זה לא מקצוע טכני

נעמי ברוידה:  זה שירות שהם נותנים למטופל וכולל סביב

נעמי ברוידה:  כמה פעמים שהיו בקורונה כשהגיעו – גילו מקרי אלימות במשפחה, גילו הזנחה של מטופלים שאף אחד לא נכנס אליהם הביתה

נעמי ברוידה:  מטופל שהיה לבד עם המטפלת הפיליפינית שלו, ואף אחד לא נכנס אליהם הביתה

נעמי ברוידה:  חזרו למרפאה, שלחו לשם עובדת סוציאלית

נעמי ברוידה:  הקשר שנוצר בין המטופל לעובדת זה קשר אישי אחד לאחד

נעמי ברוידה:  זה לא חברה ששולחת היום אותו ומחר את זה

נעמי ברוידה:  זה המטופל מול המרפאה שלו

נעמי ברוידה:  וזה לא מטופלים ששייכים ליחידה לטיפולי בית

נעמי ברוידה:  היחידה לטיפולי בית זה משהו נפרד

נעמי ברוידה:  מרותק בית זה לאו בהכרח זקן; מרותק לבית זה מישהו ששבר את הרגל והרופא אומר שצריך לבוא

אוריאל בוסו: תודה רבה

אוריאל בוסו:  בבקשה, ד"ר איב ביטון, מנהל רפואי, רפואה עד הבית, שרן

אברהם ביטון: אנחנו חברה שעוסקת ברפואה בבית מזה 20 שנים

אברהם ביטון:  עושים את זה עבור כל הקופות, וכל מי שנמצא פה מהקופות- - -         

אוריאל בוסו: ספר לנו על החברה שלך

אברהם ביטון: זו חברה שהוקמה על ידי

אברהם ביטון:  אני רופא

אברהם ביטון:  הוקמה ב-2004 ואנו עובדים עם כל הקופות כדי גם לקדם וגם לבצע את כל מה שמבקשים בבית, אם זה אשפוז בית, הוספיס בית, אם זה שיקום בבית, בדיקות דם בבית מ-2008

אברהם ביטון:  בעצם הבאנו את זה כשירות למושלם בכללית ומאז זה שירות גם במכבי וגם בכללית וגם קופות אחרות עושות את זה

אברהם ביטון:  בחברה עובדים 570 עובדים והחברה רק בזמן הקורונה, אתן לכם דוגמה, טיפלה באלפי חולי קורונה בבית במצב קשה

אוריאל בוסו: מה פירוש טיפלה?     

אברהם ביטון: החל מרופא, אחות, טיפול לווריד

אברהם ביטון:  כל מה שצריך לעשות כחלופה לאשפוז בבית חולים

אברהם ביטון:      אני רוצה להתמקד בנושא של פבלוטמיסטים

אברהם ביטון:  אנו מפעילים את שירות לקיחת הדם בבית משנת 2008

אברהם ביטון:  זה אומר, אני חושב שבבית עשינו הכי הרבה לקיחות דם במדינת ישראל

אברהם ביטון:  אני מדבר על קרוב למיליון לקיחות

אברהם ביטון:  בזמן הקורונה כתוצאה מהוראות חירום הוסכם שנעסיק גם פבלוטומיסטים בבית, והם התגייסו ועשו עבודה נפלאה ועבודה מאוד מקצועית

אברהם ביטון:  כל אחד מהם עבר אצלנו ובאחריותנו קורסי החייאה

אברהם ביטון:  נעמי, את יודעת שכל אחד עבר הדרכה - איך לטפל בחולה ואיך לדווח אחורה ודיווחנו את כל מה שנעמי אומרת כי זה קריטי, כל מי שנכנס הביתה אלה החובות שלו

אברהם ביטון:  עוד דבר למדנו – שזה מאוד בטוח, ובינואר השנה הורו לנו להפסיק את ההעסקה שלהם

אוריאל בוסו: מי הורה לכם?     

אברהם ביטון: כללית דרך משרד הבריאות כנראה

אברהם ביטון:  הוראות החירום הסתיימו

אברהם ביטון:  ראשית, אצלנו 20 עובדים כאלה נשלחו הביתה ואני מניח שבמקומות אחרים גם נשלחו הביתה וזה חבל כי הם הוכיחו עבודה מאוד בטוחה וטובה בבית

אברהם ביטון:  לקיחת הדם בארץ ובעולם, ומכמעט מיליון לקיחת דם בבית – היא מאוד בטוחה

אברהם ביטון:  לא המצאנו את זה שטכנאי דם ולוקחי דם לוקחים דם  בבית

אברהם ביטון:  זה קורה בארצות הברית, באירופה

אברהם ביטון:  אנחנו קוראים להם פבלוטומיסטים – במקומות אחרים קוראים להם טכנאי לקיחת דם והחברות שמפעילות את השירותים הללו מאוד אחראיות בעניין הזה, נמצאות בפיקוח וברגולציה מאוד אחראית ברמה שכשנעמי לא רוצה מישהו, האדם הזה עף מהיום למחר

אברהם ביטון:  נכון?     

נעמי ברוידה: בהחלט

אברהם ביטון: היות שיש הוראת החוק, ואני מקווה שתעבור קריאה שנייה ושלישית, שיחזרו הפבלוטומיסטים לעבודה לאלתר כי חבל על לזה

אברהם ביטון:  למה – כל הרפואה בבית תפסה תאוצה עצומה בשנים האחרונות וחסר לנו עובדים בתחום הזה

אברהם ביטון:  זה ההורים שלנו, הסבא והסבתא שלנו

אברהם ביטון:  את אותן אחיות שהיום אני שולח, אני זקוק להן באשפוז הבית, בהוספיס בית

אברהם ביטון:  יש עוד דבר נורא חשוב פה – כל דבר עבודת לקיחת הדם היא שעות הבוקר המוקדמות

אברהם ביטון:  אם אני שולח היום אחות בשעות הבוקר המוקדמות, אני מנטרל אותה מהעבודה של אשפוז הבית

אברהם ביטון:  שנה שעברה 20,000 מאושפזי בית, זה 100,000 ימי אשפוז

אברהם ביטון:  זה מהפכה שקורית בשטח

אברהם ביטון:  יש צורך עצום לזה

אברהם ביטון:  אני מתחנן מהוועדה הזאת שתאפשר להם להתחיל לעבוד לאלתר

אברהם ביטון:      אני חושב שהוכחנו עד היום אחריות מלאה בכל הדבר הזה, וכל רגולציה שתביאו לפתחנו ניישם אותה

אוריאל בוסו: לא רוצים שתטעה – זה לא שאם מאשרים את זה עכשיו – אפשר לעבוד לאלתר

אוריאל בוסו:  צריך לאשר את זה, לקבל תקנות

אוריאל בוסו:  לכן ביקשנו לוח זמנים

אברהם ביטון: לזרז את זה כמה שיותר

נעמי ברוידה: אציין שלקיחת דם על ידי לוקחי דם כבר אושר בוועדה לפעולות חריגות של משרד הבריאות אז התהליך יהיה אולי יותר קצר

אוריאל בוסו: ברור

אברהם ביטון: צריך להיות הוגנים כלפי החבר'ה

אברהם ביטון:  הם התגייסו בזמן הקורונה, ניצלנו אותם

אברהם ביטון:  לא הוגן

אברהם ביטון:  הם הוכיחו שהם יכולים לעשות את העבודה

אוריאל בוסו: מבלי לזלזל בשום דבר, ודאי שבקורונה התפזרנו לכל מיני דברים, וגם אם לא היינו שלמים, בהוראות שעה עשינו פעולות כאלה ואחרות שאנחנו צריכים בסוף להתכנס למשהו- -      

אברהם ביטון: הקורונה אפשרה לנו להבין שאפשר לעשות את הפעולות ברפואת הבית

אוריאל בוסו: ללא ספק

אוריאל בוסו:  בבקשה

ברכי דליצקי: תודה

ברכי דליצקי:  אני מייצגת את האזרחים הוותיקים במדינת ישראל

ברכי דליצקי:  אין לי שום ידע ברפואה – אני רק באה כדי להעלות את הצורך

ברכי דליצקי:  במדינת ישראל יש כמיליון ו-100 אזרחים ותיקים

ברכי דליצקי:  דווקא לא אדבר על אזרחים ותיקים מרותקי הבית כי נראה לי שברור לכולם מדוע צריך להנגיש להם רפואה בתוך הבית – דווקא אדבר על אותם אזרחים ותיקים עצמאיים לכאואה או בשלבים כאלה ואחרים של הידרדרות שהמטרה שלנו ליצור מניעה בהידרדרות

ברכי דליצקי:  השכלנו כמדינה, כוחות הרפואה, להארךך את תקפות החיים של האנשים אבל לא השכלנו לקצר את תקופת התלות של אזרחים ותיקים ואת תקופת החולי

ברכי דליצקי:       המשרד נמצא בשיתוף פעולה עם מד"א ועם איחוד הצלה

ברכי דליצקי:  במסגרתו אנו עתידים להפעיל – מקווים לצאת לדרך כבר בימים אלה – כ-500 מתנדבים שהם נכנסים לבתים של אזרחים ותיקים ולוקחים מדדים פשוטים

ברכי דליצקי:  מה הערך בלקיחת מדדים פשוטים – אחת, אתה מונע הידרדרות

ברכי דליצקי:  אתה מזהה בעיות בראשית דרכן, ואם נכנס פעם בשבוע אדם ומודד על בסיס קבוע, יש לזה תועלת ועל הדרך גם אנו עושים סוג של הפגת בדידות

ברכי דליצקי:  זה לא פר אקסלנס שגם את זה אנחנו עושים אבל יש עוד עיניים בוחנות בבית

ברכי דליצקי:  אפשר לראות מצב של הזנחה, מצב של הידרדרות, אפשר לראות מצבים שבהם יש להכניס לקהילה סיוע נוסף של עובדים סוציאליים או כל גורם אחר

ברכי דליצקי:  לכן באתי להשמיע קולנו ולומר שאנו מאוד תומכים בהכנסת אנשים סמי רפואיים או איך שלא יקראו להם, אנשי המקצוע, להיות עיניים נוספות בתוך הבית ולמנוע הידרדרות

ברכי דליצקי:  אזרח ותיק שמגיע לקופת חולים, זה לא בריא לו

ברכי דליצקי:  הייתי מעדיפה שיגיע רק כשבאמת צריך להגיע ושיהיה בתוף הקהילה וכמה שיותר יונגשו לו הזכויות והשירותים בבית שלו

ברכי דליצקי:  תודה

אוריאל בוסו: בבקשה

יאסר חוג'יראת: אתייחס בקצרה

יאסר חוג'יראת:  שמעתי את חלקכם

יאסר חוג'יראת:  אין ספק שהקורונה הראתה לנו הרבה פעולות שלא חשבנו עליהם לפני, זה החלק החיובי בקורונה

יאסר חוג'יראת:  כל הנושא של אשפוז בית, עבודה מהבית – גילינו את זה והשתמשנו בזה אחרי הקורונה

יאסר חוג'יראת:  אין ספק שהעולם הולך לכיוון הזה של אשפוז בית

יאסר חוג'יראת:  לצמצם כמה שיותר אשפוזים בבתי החולים כי לפעמים יש אשפוזים מיותרים

יאסר חוג'יראת:  אפשר לעשות את זה בבית – גם יותר בטוח, גם הסביבה יותר טובה, יותר תומכת, גם מבחינת חברתית זה טוב יותר

יאסר חוג'יראת:  זה יכול לגרום לטיפול והבראה יותר מהירה

יאסר חוג'יראת:      אני בעד כל טיפול שאפשר לתת אותו בבית כולל לקיחות דמים על ידי אנשים שהוסמכו לזה על ידי משרד הבריאות

יאסר חוג'יראת:  התפקיד של שירותי הבריאות כולם, הם צריכים להקים מעין מוקד שינתב איזה מטופל שילך לאותו בית ולא לפי הבחירה של מזמין הטיפול

יאסר חוג'יראת:  כך נימנע מלשלוח אנשים שלא מתאימים, לטפל באיקס

יאסר חוג'יראת:  ברגע שהמוקד יודע את המטופל הוא שולח את איש המקצוע המתאים גם אם זה לצורך לקיחת דם

יאסר חוג'יראת:  שולחים אדם שלוקח דם

יאסר חוג'יראת:  לא צריך אדם שיודע לעשות החייאה או לטפל בדברים אחרים

יאסר חוג'יראת:  לכן אני בעד החוק הזה, לעשותו כמה שיותר מהר, בעד להרחיב את זה גם לאשפוז בית יותר רחב – לא רק פעולות מסוימות ומצומצמות שאפשר לעשות בבית

אוריאל בוסו: דברים חשובים

אוריאל בוסו:  ליאור טביב, לוקח דמים, בבקשה

ליאור טביב: כבוד היושב-ראש, חברי כנסת, קודם כל תודה רבה שהזמנתם אותנו להשמיע את קולנו

ליאור טביב:  לפני כמה זמן הייתי אצל הרופאה שלי כי לא יכולתי ללכת במהלך העבודה כי לא הרשיתי לעצמי כי יש לי התחייבויות למטופלים שלי

ליאור טביב:  המטופלים שלי מתקשרים אליי כל יום – מתי תגיע

אוריאל בוסו: אתה עובד בחברה?     

ליאור טביב: אני עובד בחברת שר"ן באזור המרכז, אני עושה סדר גודל של 550 טיפולים בחודש

ליאור טביב:  הרופאה שלי ממש אפילו היא יודעת ומרגישה את החוסר שלנו, ממתי שאנחנו הפסקנו

ליאור טביב:  המרפאות הן מלאות במטופלים

ליאור טביב:  אין תורים

ליאור טביב:  האחיות שכן עושות את הטיפולים בבית, לא מצליחות להגיע אליהם

ליאור טביב:  יש לי מטופלים אונקולוגיים, יש לי מטופלים שלא יכולים להגיע למרפאות עצמן, ויש מטופלים צעירים שלא רוצים להפסיד יום עבודה כי להגיע למרפאות ולחכות את כל התור זה לוקח זמן

ליאור טביב:  אפשר לראות את רמת השירות שלנו בכל תקפות הקורונה שזה בערך שלוש שנים, בסקרים

ליאור טביב:  כולם מרוצים כולל הקופות

ליאור טביב:      יש לי בקשה כי הבנתי שזה ייקח זמן – כרגע אנחנו יושבים בבית ועצרו לנו את העבודה מהיום למחר

ליאור טביב:  אמרו לנו שמחר לא נגיע

ליאור טביב:  אנחנו יושבים בבית משהו כמו שלושה חודשים

ליאור טביב:  מטופלים מתקשרים אליי, מבקשים אפילו שאגיע אליהם פרטי וישלמו לי

ליאור טביב:  יש לי מטופלים ניצולי שואה שפוחדים לצאת מהבית והם מכירים אותי ולא רוצים להכניס כל אחד

ליאור טביב:  כפי שאמרה נעמי, נוצר קשר

ליאור טביב:  אני לא מדבר מבחינת מקצועיות – תמיד ד"ר איב נמצא אתנו בקשר – אם קרה משהו, כן להתריע ולהודיע

ליאור טביב:  אם אפשר שייתנו לנו הארכה כי עשינו את זה עד עכשיו בצורה הכי טובה, לפחות עד שהחוק יתקבל

אוריאל בוסו: תודה רבה

אוריאל בוסו:  אחרי שנכנסת קלטתי שלפני עשרים שנה היה תלמיד שלי

אוריאל בוסו:  גילוי נאות

אוריאל בוסו:  אני שמח שאתה עושה דברים טובים למען הציבור

אוריאל בוסו:  בבקשה

רנא בשארה: אני רופאה מהשטח, ממכבי שירותי בריאות

רנא בשארה:  מבחינתנו לקיחת דמים זה מיומנות, וכמיומנות מי שעשה אותה 50 פעם ביום הצפי שיעשה אותה בצורה טובה, אחראית

רנא בשארה:       שנית, בתור מנהלת במכבי שהיא בשטח בירושלים, המשאבים שלנו מוגבלים מבחינת כוח אדם

רנא בשארה:  מאוד חשוב לפנות את כוח האדם לדברים אחרים, ואם יש מישהו שמיומן ויכול לעשות את הפעולה באחריות ובצורה טובה, אין סיבה שלא ייעשה ולא יאושר

אוריאל בוסו: מסכים איתך

אוריאל בוסו:  תודה

אוריאל בוסו:  בבקשה

יחזקאל הן: שלום, באתי בשם אשתי ובשם עוד פבלוטומיסטיות שנמצאות אחריהם

יחזקאל הן:  הדובר קודם אמר שלוקח דמים – גם הם לקחו דמים ומהיום למחר הפסיקו להם את העבודה

יחזקאל הן:  אני יכול להראות לכם התכתבויות של מטופלים שעד היום מתכתבים איתם ואומרים להם: אם אתם לא באים אנחנו לא הולכים לעשות בדיקות דם

יחזקאל הן:  נהיה להם קשר של משפחה

יחזקאל הן:  מתקשרות בלילה – מתי אתן מגיעות? מתחילות בשש בבוקר, מתאמות איתם, צריכות להיות בצום, באות אליהן ב-5:30 לפנות בוקר, בכל שעה שהן רוצות

יחזקאל הן:  הפכו להיות משפחה

יחזקאל הן:  לקיחות הדמים שלהם זה משהו ממש מקצועי

יחזקאל הן:  גם עם בתי החולים עובדים וגם בטיפולים עד הבית

יחזקאל הן:  יש הרבה מאוד אנשים שגם דיברו עם אשתי וגם החברות שמהיום למחר אמרו להם: לכו הביתה

יחזקאל הן:  אין להם עבודה

יחזקאל הן:  אנשים התחייבו לדברים

יחזקאל הן:  אם יש אפשרות שיאשרו להם בינתיים במיידי להמשיך לעבוד, עד שהחוק יעבור, אם יש אפשרות לכך, נשמח מאוד

אוריאל בוסו: אנו פועלים תחת החוק ותחת תקנות

אוריאל בוסו:  ניסיתי לצמצם לוח זמנים – בשביל זה אני נמצא, וזירזתי את הדיון מעכשיו לעכשיו וברגע שאושר לי במליאה רציפות, מייד קבעתי דיון

אוריאל בוסו:  עכשיו זה כבר סמכויות משפטיות

אוריאל בוסו:  לכן אני לא יכול לומר לך משהו מעכשיו לעכשיו

אוריאל בוסו:  מיכל אלון, אחות לטיפולי בית, לאומית, בזום, בבקשה

מיכאל אורן: שלום

מיכאל אורן:  אי מלאומית

מיכאל אורן:  אני מצטרפת למה שאמרה הרופאה ממכבי

מיכאל אורן:  גם אני עבדתי בעבר בהוספיס בבית

מיכאל אורן:  אני מנהלת עכשיו את הנושא של - - - בית ואני רואה שאם אנו מצליחים לפנות את הצוות הרפואי שלנו, את האחיות או אחים שמגיעים הביתה ולא תחומים בזמן שצריכים לקחת מהר את בדיקות הדם ולהעבירן למעבדה, היום אנו משתמשים במיקור חוץ של אחיות מתמחות שנכנסות, אבל אחיות נכנסות, לוקחות דמים – אני חושבת שבאותה מידה גם פבלוטומיסטים טובים יכולים לעשות את זה ולפנות את הגורמים הרפואיים לביקורים שהם לא עבודה טכנית של לקיחת הדם

מיכאל אורן:  יותר תשאול, הערכה אומדנית

מיכאל אורן:  אם יש לנו אפשרות להשתמש בכוח הזה, שקיים, ויושב עכשיו בבית וחבל, לפנות את הגורמים הרפואיים לעבודה במקום אחר, עם תוכן פעילות אחר, זה ממש חשוב

אוריאל בוסו: תודה רבה

אוריאל בוסו:  דברים חשובים

אוריאל בוסו:  אור כהן, לוקחת דמים

אור כהן: שלום, חשוב לי לציין – בנוסף לכל מה שנאמר לקשר האישי – אני גרה בטבריה, סטודנטית באריאל, שנה רביעית לסיעוד

אור כהן:  בשביל להיכנס לחברה – אני עובדת בשר"ן - לעבוד דרשו מאתנו ניסיון נורא מסוים של כמה שנים טובות בלקיחת דמים בתוך מסגרת רפואית, עם לימודים מאוד מסוימים ותמיד יש לנו הליווי האישי מול המנהל הרפואי

אור כהן:  כל דבר אנו יכולים להתייעץ, כל דבר אנחנו מדווחים ובודקים

אור כהן:  כפי שהוא אמר, אני מגיעה מטבריה

אור כהן:  אין לי מטופלים מה שהייתי עושה באריאל

אור כהן:  חזרתי הביתה לסמסטר האחרון, מטופלים היו מתקשרים אליי: אני לא מוכן שאף אחד יבוא אליי

אור כהן:  הייתי נוסעת במיוחד מטבריה לאריאל כדי לקחת להם בדיקות דם

אור כהן:  הייתי נוסעת מטבריה לפתח תקווה לקחת למטופלים שלי כי הם לא מוכנים שאף אחד אחר ייגש אליהם

אור כהן:  אנו צוות שעכשיו יושב בבית ומחכה לבשורה שזה עבר, מה קורה עם זה

אור כהן:  אני חושבת שאנו הכי טובים בלקחת בדיקות דם

אור כהן:  מכל הניסיון, שאנחנו לוקחים כל יום, כל הזמן נוצרים קשרים מטורפים עם מטופלים שמדברים אתנו באופן אישי, לאו דווקא שקשור לרפואה

אור כהן:  אנו מתקשרים אליהם אישית ואני מבקשת, ואם אפשר לנסות לתת לנו אישור אף זמני עד שהחוק יעבור, שנחזור לעבוד לפחות עד שייכנס לתקנות

אור כהן:  תודה

אוריאל בוסו: תודה

אוריאל בוסו:  בבקשה

מירה רווה: כרגע הם מתייעצים לגבי לוח זמנים

אוריאל בוסו: אני יודע שככל הנראה נצטרך להתכנס בפגרה פעם או פעמיים כי יש גם חוק ההסדרים, יש תקציב, אבל ללא קשר גם אם צריך לכנס את הוועדה בפגרה אקבל אישור מהיו"ר על החשיבות

אוריאל בוסו:  הבנתי שמדברים על 45 יום

אוריאל בוסו:  אני מוכן לתת לכם 30 יום

מירה רווה: הוראת שעה שהייתה, זה היה במסגרת תקנות שעת חירום עם תחילת הקורונה במרס 20'

מירה רווה:  זה הוראה שהייתה במסגרת הוראת חירום לשלושה חודשים

מירה רווה:  היא לא הוארכה בחוק

מירה רווה:  מדובר פה על משהו שהופסק בזמן האחרון

מירה רווה:  זה לא המצב

מירה רווה:  זה הסדרה שלא הייתה קיימת

אוריאל בוסו: אז מביאים הוראת מעבר

אוריאל בוסו:  בסדר, לא נתייחס להוראת שעה הזו

מירה רווה: היא הייתה לשנה, עברה שנה, אין עוד את הצורך של הקורונה ולכן חשבנו ללכת בדרך הנכונה ולהסדיר את זה במיוחד ששמענו כאן כל מיני דעות שאומרות איך צריך לעשות את זה

מירה רווה:  יהיה נכון שיעשו את זה בהתייעצות הוועדה המייעצת בדרך המלך וכמובן נכנס אותה אד הוק לעניין הזה ומשים נריץ את התהליך שהסברתי עליו

אוריאל בוסו: תיכנסו ללוח זמנים

אוריאל בוסו:  זה צריך לעבור במליאה, ומאז תספרו 30 יום

אוריאל בוסו:  תתכנסו, תדעו את הזמנים ועל זה לא נריב

אוריאל בוסו:  היועצת המשפטית תעשה הקראה ונצביע על זה

מירה רווה: אנחנו מאוד רוצים שזה יעבור במליאה

אוריאל בוסו: תסתכלו על החשיבות, על הלו"ז, על האנשים שנמצאים בבתים

מירי כהן: נעשה את המקסימום, ואם נוכל פחות – בשמחה

אוריאל בוסו: אני יודע לעבוד מול המשרד ואני נותן לכם את הספייס, ויש לנו עוד הרבה דברים שנמצאים אבל תסתכלו על הדברים החשובים האלה

אוריאל בוסו:  ידעתם לעשות כינוסי ועדות גם בזום

אוריאל בוסו:  תעשו בזום ועדה מייעצת, ועדה מדעית

מירי כהן: זאת הכוונה

אוריאל בוסו: אפשר להוציא זימון לעוד כמה זמן, להתחיל לעבוד על התקנות ולסגנן אותן, וברגע שאנו עוברים, מכנסים ועדה ומתקדמים

אוריאל בוסו:  יש לנו הפרמדיקים שרוצים לעשות, יש דברים חשובים

אוריאל בוסו:  בבקשה, הקראה

שמרית שקד גיטלין: הצעת חוק לתיקון פקודת הרופאים (ביצוע פעולות בבית החולה), התשפ"ג–2023

שמרית שקד גיטלין:          תיקון סעיף 59

שמרית שקד גיטלין: 	1

שמרית שקד גיטלין:  בפקודת הרופאים [נוסח חדש], התשל"ז–1976‏ , בסעיף 59(ב1), במקום "לאח או לאחות מוסמכים" יבוא "למועסקים כאמור בסעיף קטן (א)(1)"

שמרית שקד גיטלין:      אזכיר שוב על מה אנו מצביעים

שמרית שקד גיטלין:  ב-59 המנהל רשאי לפטור מההוראה של פקודה זו את המנויים להלן – את המועסקים כאחים או כאחיות או כעוזרים לאבחן ולרפא במצבים כפי שהורה או שהתיר, במרפאות או בסוגי מרפאות – זה סעיף קטן (א1)

שמרית שקד גיטלין:      סעיף קטן (ב1) אומר שהמנהל רשאי להתיר לאח או לאחות מוסמכים, לבצע פעולות כאמור בסעיף קטן (א)(1) גם בבית החולה – אותם אלה שקראנו - בתנאים שיקבע בתקנות באישור ועדת הבריאות של הכנסת

שמרית שקד גיטלין:       אנו מתקני את הסעיף הזה ואומרים שבמקום לאח או לאחות מוסמכים זה יבוא למועסקים כאמור בסעיף (א)(1)

שמרית שקד גיטלין:      אין פה הוראה לעניין סעיף תחילה

שמרית שקד גיטלין:  המשמעות היא שתחילת החוק ביום פרסומו אבל כמובן מותנה בתוקף בהתקנת תקנות כלומר החוק נכנס לתוקף ללא תקנות אבל האפשרות ליישמו, המשמעות המעשית שלו תהיה כשייכנסו תקנות

אוריאל בוסו: תודה רבה

אוריאל בוסו:  נצביע על זה

אוריאל בוסו:  מי בעד? מי נגד?     הצבעה     בעד – פה אחד אושר

אוריאל בוסו: אושר פה אחד

אוריאל בוסו:  אני מודה לחביר הוועדה הרציניים

אוריאל בוסו:  אלו חברי ועדה מהאופוזיציה שמקפידים להגיע לדיוני הוועדה

אוריאל בוסו:  ענייניים וחשוב להם נושא הבריאות

אוריאל בוסו:  זה מראה כמה הם רציניים

אוריאל בוסו:  אני מאוד מעריך את זה וחשוב שהציבור יידע את זה גם

אוריאל בוסו:  אני אומר זאת גם לפרוטוקול

אוריאל בוסו:       משרד הבריאות, זה לא חלק מהתקנות

אוריאל בוסו:  הודעתי לפרוטוקול – 30 יום, תתחילו לספור מרגע שיוצבע במליאה

אוריאל בוסו:  יכול להיות שתפתיעו אותי עוד שבועיים

אוריאל בוסו:  תתחילו לעבוד על זה עכשיו כאילו כרגע הצביעו במליאה

מירי כהן: ברור

מירי כהן:  נבקש כבר לכנס את הוועדה לפעולות חריגות

מירי כהן:  ככל שזה תלוי בנו, נעשה הכול

אוריאל בוסו: תודה רבה, הישיבה נעולה